Serangan Mongol ke atas Kievan Rus'

Empayar Mongol menyerang dan mengilhak sebahagian besar Rusia pada pertengahan abad ke-13, menghancurkan banyak bandar seperti Ryazan, Yaroslavl, Pereyaslavl dan Vladimir. Dua bandar terbesar ketika itu: Kiev (50,000 penduduk) dan Chernigov (30,000 penduduk) terbakar. Pengepungan Kiev pada tahun 1240 oleh Mongol menandakan berakhirnya negara Rusia pertama Kievan Rus'. 

Kempen besar Mongol pertama dimulai dari Pertempuran Sungai Kalka oleh Jebe dan Subutai pada 31 Mei 1223. Mongol mengejar saki-baki kekuatan Cuman di bawah Kutan. Penyerangan penuh oleh Batu Khan diikuti, dengan 20-30 tumen ke atas Kievan Rus bermula pada 1237–1238. Mongol mengilhak Kiev pada 1240 dan terus bergerak ke barat, menyerang Hungary dan Poland. Selepas mengalahkan Hungary dan Poland, Mongolia bersiap untuk menyerang Empayar Rom Suci dan lebih banyak negara barat lain, tetapi kematian Ögedei memaksa panglima Mongol lain untuk berhenti dan menyertai kurultai di Karakoram.

 Latar belakang 
Genghis sejak awal telah mendengar tentang Eropah di wilayah timur kerajaannya. Banyak dari panglima Mongolia yang memiliki keinginan untuk mengilhak benua itu, bahkan sebelum kempen yang dirancangkan Batu pada 1237. Pada 1207, Genghis Khan memberi perintah kepada anaknya Jochi untuk menaklukan suku-suku nomad Turk yang bergerak-gerak di sekitar Sungai Selenga dan Lembah Irtysh. Hal ini membuat marah Sultan Khwarezmia Alauddin Muhammad II, Inalchuq dan bangsawan Khwarezmia lain kerana banyak kerabat mereka yang terbunuh di sana. Selepas Mongolia berdamai dengan Jalaluddin Mingburnu, Kerajaan Jochi Ulus ditubuhkan. 

Pada 1223-1224, Subutai dan Jebe datang dan melakukan pencerobohan besar dengan membawa 2 tumen. Kedua jeneral itu melewati Kaukasus, menghancurkan Kerajaan Alania dan Cumania, kemudian menyerang wilayah kepengiranan Galicia–Volhynia dan Chernigov. 80.000 tentera berkumpul untuk menghancurkan 20.000 Mongol, tetapi mereka kalah dalam pertempuran Kalka. Tentera Mongol yang hendak kembali dikejar oleh Bulgaria Volga, mereka dikalahkan oleh Amir Abdullah Chelbir dalam pertempuran Kernek. Hampir seluruh pasukan Subutai terbunuh dalam pertempuran itu. 

 Rujukan 

 Pautan luar 

Kategori:Sejarah Rusia
Kategori:Sejarah Mongolia